Bók um barna - og unglingafræðslu í Mýrasýslu Bókin barna - og unglingafræðsla í Mýrasýslu 1880 - 2007 eftir Snorra Þorsteinsson kom út skömmu fyrir jól . Í bókinni er rakin saga fræðslunnar og miðað við 1880 en þá tóku gildi lög um uppfræðslu barna í skrift og reikningi . Haustið 1908 hófst hins vegar opinber barnafræðsla í Borgarhreppi og Hraunhreppi og árið eftir var fastur barnaskóli stofnsettur í Borgarnesi . Um svipað leiti urðu svo til farskólar í flestum hreppum sýslunnar . Hélst sú tilhögun þar með nokkrum tilbrigðum til hausts 1954 að heimavistarskóli fyrir sýsluna alla utan Borgarness tók til starfa að Varmalandi . Í inngangi bókarinnar segir m.a. að markmiðið með henni sé að gefa yfirlit um fræðslu barna í sýslunni frá 1880 , leita svara við spurningunni um áhrif og árangur þeirra laga og hvernig sveitarfélög , kirkja og ríkisvald brugðust við . Einnig að velta upp spurningum um áhrif laga um fræðslu barna 1907 , viðbrögð íbúa og ráðamanna við þeim , en einnig hvaða áhrif þjóðfélags - og fjárhagsþróun hafði á framkvæmd þeirra og hverju ný og breytt lög orkuðu að koma fram . Þá segir að tilurð þessarar bókar megi rekja aftur til ársins 2005 að sveitarstjórn Borgarbyggðar ákvað að ráðast í þetta verkefni og skipa ritstjórn . Frá upphafi hafa Flemming Jessen , Hilmar Már Arason , Ingibjörg Daníelsdóttir og Kristín R. Thorlacius skipað hana en fyrsta verk nefndarinnar var að ráða Snorra Þorsteinsson til að skrá söguna . Snorri var þrjú ár að afla gagna og skrá söguna og skilaði hann fyrsta handriti í ársbyrjun 2008 en fylgdi síðan handritinu eftir til loka . Það er bókaforlagið Uppheimar sem gefur bókina út .